stanford-oval/wikipedia huggingface dataset:
Horraon
Maantiede

Horraon sijaitsi Epeiroksen eteläosassa pohjoiseen Ambrakiasta. Se oli rakennettu nykyisin nimellä Kastrí tunnetulle kukkulalle, jonka korkeus on 345 metriä merenpinnasta laskettuna, ja joka sijaitsee nykyisten Ammótopoksen ja Gymnótopoksen kylien välillä. Kaupunki sijaitsi strategisella paikalla, koska sen kautta kulki merkittävä kulkuväylä Molossiasta ja Athamaniasta Ambrakianlahdelle; samassa laaksossa kulkee nykyisinkin Kreikan A5-valtatie.
Historia

Horraonin historiasta tiedetään vain vähän. Se oli molossien kaupunki, joka perustettiin kuningas Alketas I:n aikana vuonna 385–370 eaa. tai viimeistään saman vuosisadan toisella neljänneksellä. Kaupungin nimestä käytetään usein muotoa Orraon, mutta Horraon on perusteltu, koska spiritus asper on säilynyt latinankielisessä nimessä Horreum. Kaupungin kansalaisesta käytettiin etnonyymejä Horraitas (Ὁρραίτας), Horraeitas (Ὁρραείτας) ja Horreitas (Ὁρρείτας).
Vaikka Horraon on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Merkittävin perustelu luetteloinnille on se, että Horraon vaikuttaa kuuluneen molossikaupunkien koinoniin. Roomalaiset tuhosivat Horraonin vuoden 168 eaa. Pydnan taistelun jälkeen. Tämän jälkeen kaupunki rakennettiin uudestaan. Lopullisesti Horraonin historia päättyy, kun sen asukkaat siirrettiin Augustuksen perustamaan Nikopoliihin vuonna 31 eaa.
Horraonin arkeologiset kaivaukset alkoivat vuonna 1972. Kaivauksia jatkettiin vuosina 1975 ja 1981.
Rakennukset ja löydökset

Horraon on muodoltaan linnoituskaupunki, joka oli linnoitettu torneilla varustetuin muurein. Niiden sisäpuolelle jää noin 7,2 hehtaarin kokoinen alue. Muurit ovat olleet olemassa viimeistään 300-luvun eaa. puolivälissä. Linnoituskaupungin luonne tulee esille myös kapeista kaduista, julkisten alueiden puuttumisesta ja lukuisista vesisäiliöistä.
Kaupungissa oli suunniteltu ruutuasemakaava, jossa on 12 kapeaa pohjois-eteläsuuntaista katua, joiden poikki leikkaa kohtisuoraan kaksi katua. Näin muodostuu pitkiä, noin 15 metriä leveitä kortteleita. Kaupungin kivestä rakennettuja yksityistaloja on säilynyt poikkeuksellisen hyvin, ja ne ovat koko Kreikan ainoita antiikin aikaisia taloja, joita on säilynyt jopa kahden kerroksen korkeudelta. Talot olivat yleensä koko 15-metrisen korttelin levyisiä.
Kaupungin läheltä on löydetty myös pronssikautinen asutuspaikka, joka ajoitetaan keskiselle ja myöhäiselle helladiselle kaudelle noin 2000–1000 eaa.
Aiheesta muualla

Kuvia tai muita tiedostoja aiheesta Horraon Wikimedia Commonsissa
Horraonin arkeologista aluetta.
Horraionin raunioita.
Horraonin kivitalojen raunioita.
Robert Huber (urheilija)

| Robert Huber |
| --- | --- |

Henkilötiedot
Koko nimi:  Robert Waldemar Huber
Syntynyt: 30. maaliskuuta 1878 Helsinki
Kuollut: 25. marraskuuta 1946 Helsinki
Uran tiedot
Laji:  ammunta
Robert Waldemar Huber (30. maaliskuuta 1878 Helsinki – 25. marraskuuta 1946 Helsinki) oli suomalainen ampuja ja olympiamitalisti. Hän voitti pronssia haulikkoammunnan joukkuekilpailussa Pariisin kesäolympialaisissa vuonna 1924. Hän oli ollut mukana samassa lajissa jo Tukholman kisoissa 1912, jolloin joukkueen sijoitus oli viides.
Robert Huber oli koulutukseltaan diplomi-insinööri ja työskenteli isänsä perustamassa vesijohtoliikkeessä. Isä oli Sveitsissä syntynyt (Jacob) Robert Huber, joka tuli Suomeen vuonna 1872 rakentamaan Helsingin vesijohtoverkkoa ja perusti samalla vesijohtoliikkeen, joka myöhemmin tunnettiin Huber-nimellä.
Harald Huffmann

| Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Maa:   Saksa> Miesten maahockey. |
| --- | --- | --- | --- |
|  Hopeaa | Berliini 1936 |  |  |
Harald Huffmann (3. kesäkuuta 1908 Essen – 20. joulukuuta 1992 Essen) oli saksalainen maahockeypelaaja ja olympiamitalisti.
Huffmann pelasi Saksan miesten maajoukkueessa vuosina 1933–1942 yhteensä 25 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.
Jeremy Clarkson

| Jeremy Clarkson |
| --- | --- |
 Clarkson vuonna 2006
Henkilötiedot
Syntynyt: 11. huhtikuuta 1960 (ikä 64) Doncaster, Iso-Britannia
Ammatti:  televisiojuontaja
Aiheesta muualla
Kotisivu
Jeremy Charles Robert Clarkson (s. 11. huhtikuuta 1960 Doncaster, Englanti) on journalisti, autoasiantuntija ja brittiläisen autoaiheisen televisio-ohjelma Top Gearin entinen juontaja. Hän juontaa nykyään The Grand Touria ja Haluatko miljonääriksi? -ohjelman brittiläistä versiota.
Ura > Autojen parissa

Top Gearin juontajana ensin vuosina 1989–1999 ja pienen tauon ja formaattiuudistuksen jälkeen vuodesta 2002 vuoteen 2015 suorapuheinen Clarkson on herättänyt keskustelua tahallisen provokatiivisilla ja tulkinnasta riippuen jopa rasistisilla mielipiteillään. Hänen kommenttinsa muun muassa brittiläisestä autokulttuurista, julkisesta liikenteestä, liikenteen kameravalvonnasta, yhdysvaltalaisista ihmisistä, saksalaisista ja saksalaisista autoista, ranskalaisista ja jopa Top Gearin tilanneesta BBC:stä ovat saaneet usein palstatilaa brittiläisessä lehdistössä. Vuonna 2015 BBC päätti työsopimuksen Clarksonin kanssa tämän käytyä Top Gear -ohjelman tuottajan kimppuun ohjelman kuvauksissa.
Clarkson keskittyi Top Gearin koeajoissa lähinnä suuritehoisten autojen teknisten ominaisuuksien, teho–paino-suhteen ja ajettavuuden arviointiin.
Jeremy Clarksonin tuotantoon kuuluvat myös erilaiset suoraan DVD:lle ja televisioon tuotetut autoaiheiset makasiiniohjelmat, jotka on julkaistu Top Gearistä erillisinä ohjelmakokonaisuuksina, muun muassa nimillä Star Cars, Jeremy Clarkson’s Motorworld ja Jeremy Clarkson’s Car Years.
Clarkson on televisiotyön ohella ollut myös sanomalehti Sunday Timesin kolumnisti.
Ura > BBC-uran alku

Jeremy Clarkson näytteli 12-vuotiaana jonkin aikaa sisäoppilaitoksen koulupoikaa BBC:n radiokuunnelmasarjassa, joka perustui Anthony Buckeridgen kirjoittamiin Jennings-poikakirjoihin. Näyttelijänpesti loppui lyhyeen äänenmurroksen takia.
Yksityiselämä

Autoharrastajana tunnettu Clarkson on omistanut useita urheiluautoja, joista kalleimpia ovat olleet Ferrari 355 GTS, Mercedes-Benz SL 55 AMG, Lamborghini Gallardo Spyder ja Ford GT. Clarkson sai Fordilta osto-oikeuden yhteen Ford GT:hen. Englantiin autoja tuotiin vain 28 kappaletta ja Ford valikoi ostajat etukäteen varauksen tehneistä runsaasta kahdestatuhannesta ostajaehdokkaasta. Clarkson kuitenkin palautti auton Fordille kuukauden kuluttua toimituksesta. Syyksi hän ilmoitti lukuiset tekniset viat. Muita Clarksonin omistamia autoja ovat muun muassa Volvo XC90 ja Ford Focus. Alfa Romeo on eräs Clarksonin suosikkiautomerkkejä.
Vuonna 1993 Clarkson meni naimisiin agenttinsa Frances Catherine Cainin kanssa, ja heillä on kolme lasta, Emily, Finlo ja Katya. Clarkson asuu perheineen Chipping Nortonissa, Oxfordshiressa, Englannissa. Hänellä oli töidensä vuoksi aiemmin myös asunto Lontoossa, mutta pariskunta myi sen ja osti Mansaarella sijaitsevan majakan toiseksi asunnokseen.
Teoksia

Se ei ole vain kone.  ((I Know You Got Soul, 2006.) Suom. Risto K. Träff)  Jyväskylä:  Atena, 2011.  ISBN 978-951-79-6798-3
Aiheesta muualla

Wikisitaateissa on kokoelma sitaatteja aiheesta .
Jeremy Clarkson Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Saksa  Israel  Yhdysvallat  Latvia  Tšekki  Australia  Korea  Alankomaat  Puola  Portugali  Venäjä 
Taiteenala:  MusicBrainz 
Henkilöt:  DDB  Trove 
Muut:  IdRef
Horw

| Horw |
| --- | --- |
 Horw sijaitsee Vierwaldstätterseen länsirannalla.
 vaakuna

 Horw
 Koordinaatit: 47°1′N, 8°19′E 
Valtio:   Sveitsi
Kantoni:  Zürichin kantoni
Hallintoalue (Wahlkreis):  Luzern-Landin alue
Pinta-ala:  
 – Kokonaispinta-ala:  12,86 km²
Korkeus:  434–1 281 m
Väkiluku (31.12.2018)  (vakinaiset asukkaat):  14 109
 – Väestötiheys:  1 097 as./km²
 
 www.horw.ch 
Infobox OKVirheellinen NIMI-arvo: 
Horw on kaupunki Keski-Sveitsissä Luzernin kantonissa. Siellä on runsaat 14 000 asukasta.
Sijainti

Horw sijaitsee Luzernin eteläpuolella, Vierwaldstätterseen länsirannalla. Kaupungin naapurikuntia ovat Luzern ja Kriens pohjoisessa sekä Nidwaldenin Hergiswil etelässä.
Liikenne

Moottoritie A2 Baselista Ticinoon kulkee kaupungin poikki. Myös Zentralbahnin rautatie Luzernista Meiringeniin ja Engelbergiin kulkee Horwin kautta..
Tunnettuja horwilaisia

DJ Bobo, muusikko
Ronny Heer, urheilija.
Aiheesta muualla

Hörsch, Waltraud: Horw (Sveitsin historiallisen tietosanakirjan artikkeli) Historisches Lexikon der Schweiz (HLS).  15.1.2008. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Horw Wikimedia Commonsissa
| n k Luzernin kantonin hallintoalueet ja kunnat |
| --- | --- |
Hallintoalue (saks. Wahlkreis) ja kunnat (82 kpl, 1.1.2020–)
 Entlebuch: Doppleschwand • Entlebuch • Escholzmatt-Marbach • Flühli • Hasle • Romoos • Schüpfheim • Werthenstein • Wolhusen
 Hochdorf: Aesch • Altwis • Ballwil •  Emmen • Ermensee • Eschenbach • Hitzkirch • Hochdorf • Hohenrain • Inwil •  Rain • Römerswil •  Rothenburg • Schongau
 Luzern-Land: Adligenswil • Buchrain • Dierikon • Ebikon • Gisikon • Greppen • Honau • Horw • Kriens • Malters • Meggen • Meierskappel •  Root • Schwarzenberg • Udligenswil • Vitznau • Weggis
 Luzern-Stadt: Luzern
 Sursee: Beromünster • Büron • Buttisholz • Eich • Geuensee • Grosswangen • Hildisrieden • Knutwil • Mauensee • Neuenkirch • Nottwil • Oberkirch • Rickenbach • Ruswil • Schenkon • Schlierbach • Sempach • Sursee • Triengen
 Willisau: Alberswil • Altbüron • Altishofen • Dagmersellen • Egolzwil • Ettiswil • Fischbach • Gettnau • Grossdietwil • Hergiswil bei Willisau • Luthern • Menznau • Nebikon • Pfaffnau • Reiden • Roggliswil • Schötz • Ufhusen • Wauwil • Wikon • Willisau • Zell
USS Houston (CA-30)

| USS Houston |
| --- | --- |
 USS Houston San Diegon edeustalla lokakuussa 1935

Aluksen vaiheet
Rakentaja:  Newport News Shipbuilding and Dry Dock Company, Newport News, Virginia
Kölinlasku:  1. toukokuuta 1928
Laskettu vesille:  7. syyskuuta 1929
Palveluskäyttöön:  27. kesäkuuta 1930
Poistui palveluskäytöstä:  upotettu Sundasalmen taistelussa 1. maaliskuuta 1942
Tekniset tiedot
Uppouma:  9 200 t
Pituus:  182,96 m (kokonaispituus) 170 m (vesiraja)
Leveys:  20,14 m
Syväys:  5,03 m
Koneteho:  107 000 ihp
Nopeus:  32,7 solmua
Miehistöä:  1 100
Aseistus
Aseistus:  9 x 8"/55 (200 mm) tykkiä 8 x 5"/25 (127 mm) ilmatorjuntatykkiä 32 x 40 mm ilmatorjuntatykkiä 27 x 20 mm ilmatorjuntatykkiä 4 x SOC Seagull -vesilentokonetta
USS Houston (runkonumerot CL-30 ja CA-30) oli Yhdysvaltain laivaston vuonna 1930 palvelukseenotettu Northampton-luokan raskas risteilijä.
Valmistus

Alus tilattiin Newport Newsistä Virginiasta Newport News Shipbuilding and Dry Dock Companyltä ja sen köli laskettiin 1. lokakuuta 1928. Alus laskettiin vesille 7. syyskuuta 1929 kumminaan Houstonin pormestarin Oscar Holcomben tytär Elizabeth ja se otettiin palvelukseen 17. kesäkuuta 1930 ensimmäisenä päällikkönään Jesse Bishop Gay. Aluksen runkonumero vaihdettiin 1. heinäkuuta 1931 CA-30:ksi.
Palvelus

Alus upposi Sundasalmen taistelussa 1. maaliskuuta 1942. Aluksen miehistöstä pelastui 368 henkeä, jotka joutuivat sotavankeuteen.
Aiheesta muualla

Kuvia tai muita tiedostoja aiheesta USS Houston (CA-30) Wikimedia Commonsissa
Northampton-luokan raskaat risteilijät
Hermann Hoth

| Hermann Hoth |
| --- | --- |
 Hermann Hoth oikeudenkäynnissä vuonna 1947.
Henkilötiedot
Syntynyt: 12. huhtikuuta 1885  Neuruppin, Saksa
Kuollut: 25. tammikuuta 1971 (86 vuotta)  Goslar, Länsi-Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1903–1945
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraalieversti
Kunniamerkit:  Rautaristin ritariristi tammenlehvin ja miekoin
 Nimikirjoitus
Kenraalieversti Hermann ”Papa” Hoth (12. huhtikuuta 1885 Neuruppin – 26. tammikuuta 1971 Goslar) oli saksalainen upseeri, joka johti saksalaisia sotilasyksiköitä Ranskassa ja itärintamalla. Sodan jälkeen hän oli kuusi vuotta vankilassa sotarikoksista.
Sodan hyökkäysvaihe

Kenraaliluutnanttina Hoth johti XV moottoroitua armeijaa 10. marraskuuta 1938 alkaen ja osallistui Puolan offensiiviin. Onnistuneen Ranskan valloituksen jälkeen hänet ylennettiin jalkaväenkenraaliksi 19. heinäkuuta 1940. Operaatio Barbarossan aikana Hoth komensi 3. armeijan komentajana. Hänen tehtäväkseen tuli Kaunasin valtaus ja sen jälkeen yhdessä kenraali Guderianin joukkojen kanssa Minskin operaatio. Heidän onnistui motittaa 290 000 neuvostosotilasta Białystokin luona. Lokakuussa 1942 Hoth nimitettiin Ukrainassa taistelleen 17. armeijan komentajaksi ja hän palveli tässä yksikössä myös Stalingradin ja Kurskin taisteluissa. Lähimmillään hänen joukkonsa etenivät vain 20 kilometrin päähän Moskovasta.
Reservissä ja syytteessä

Syksyllä 1943 Saksan kärsittyä raskaita tappioita puna-armeijalle Adolf Hitler syrjäytti Hothin ja siirsi tämän reserviin. Keväällä 1945 Hoth ehti vielä toimia komentajana Harz-vuoristossa. Sodan jälkeen Hoth tuomittiin Nürnbergin oikeudenkäynnissä 15 vuodeksi vankeuteen sotarikoksista, mutta vapautettiin kuuden vuoden jälkeen vuonna 1954.
Aiheesta muualla

Kuvia tai muita tiedostoja aiheesta Hermann Hoth Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat 
Henkilöt:  Deutsche Biographie 
Muut:  SNAC
Susan Huggett

| Mitalit> Maa:   Zimbabwe.Naisten maahockey. Olympialaiset  | Mitalit> Maa:   Zimbabwe.Naisten maahockey. Olympialaiset  | Mitalit> Maa:   Zimbabwe.Naisten maahockey. Olympialaiset  | Maa:   Zimbabwe> Naisten maahockey. |
| --- | --- | --- | --- |
|  Kultaa | Moskova 1980 |  |  |
Susan ”Sue” Huggett (s. 29. kesäkuuta 1954 Bulawayo, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.
Huggett pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi neljässä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
Petter Hugsted

Petter Hugsted
Petter Hugsted (11. heinäkuuta 1921 Kongsberg – 16. toukokuuta 2000 Kongsberg) oli norjalainen mäkihypyn olympiavoittaja.
Hugsted voitti nuorten Norjan-mestaruuden vuonna 1940, mutta sitten sotavuodet aiheuttivat pitkän kilpailutauon. Vuonna 1946 hän sijoittui yhdeksänneksi Norjan-mestaruuskilpailuissa ja Holmenkollenilla. Vuonna 1947 hän oli maansa mestaruuskilpailuissa kuudes ja voitti Suomessa Salpausselän mäkihyppykisan. Vuonna 1948 hän sijoittui Norjan-mestaruuskilpailuissa viidenneksi mutta voitti kaksi olympiakatsastuskilpailua ja pääsi olympiaedustajaksi. Sankt Moritzin talviolympialaisissa hän voitti kultaa norjalaisten kolmoisvoittoon päättyneessä kilpailussa. Vuosina 1948 ja 1950 hän sijoittui Holmenkollenilla kolmanneksi. Vuonna 1952 hän voitti Tanskassa käydyn Holtekollenin mäkikisan.
Hugsted pelasi myös jalkapalloa Norjan B-maajoukkueessa. Hän sai vaimonsa Inger Naufin kanssa neljä lasta.
Nexhmije Hoxha

| Nexhmije Hoxha |
| --- | --- |

Henkilötiedot
Syntynyt: 7. helmikuuta 1921 Bitola, Jugoslavia (nykyään Pohjois-Makedonia)
Kuollut: 26. helmikuuta 2020 (99 vuotta)
Puoliso:  Enver Hoxha
Muut tiedot
 Nimikirjoitus
Nexhmije Hoxha (o.s. Xhuglini; 7. helmikuuta 1921 Bitola, Jugoslavia – 26. helmikuuta 2020) oli albanialainen kommunistipoliitikko ja johtaja Enver Hoxhan puoliso maan kommunistisen hallinnon aikana.
Elämäkerta

Nexhmije Xhuglini syntyi Bitolassa 7. helmikuuta 1921. Hän valmistui pedagogisesta tyttökoulusta Tiranassa vuonna 1941 ja työskenteli sittemmin opettajana samassa kaupungissa. Hän oli vuodesta 1937 ollut yhteyksissä shkodërilaiseen kommunistiryhmittymään ja oli kommunistisen puolueen jäsen vuodesta 1941. Hänet tuomittiin kommunistiyhteyksistään poissaolevana 12 vuoden vankeusrangaistukseen ja vuodesta 1944 hän taisteli kommunistisissa sissijoukoissa ja kuului kansallisen vapautusrintaman johtoon. Vuosien 1945 ja 1991 välillä Hoxha oli kansanedustaja ja vuodesta 1948 myös Albanian työn puolueen keskuskomiteassa toimien useissa erilaisissa kulttuuriin, koulutukseen ja propagandaan liittyneissä tehtävissä.
Hoxhan aviopuoliso ja maan diktaattori Enver Hoxha kuoli vuonna 1985, minkä jälkeen Nexhmijeä pidettiin puolueen kovan linjan edustajien ytimenä. Hänet erotettiin Albanian työn puolueesta kesäkuussa 1991 sen jälkeen, kun häntä oltiin kritisoitu suurellisista elämäntavoista. Hoxha pidätettiin 4. joulukuuta 1991 ja tammikuussa 1993 hänet tuomittiin yhdeksän vuoden vankeusrangaistukseen 750 000 Albanian lekin kavalluksesta. Valituksen jälkeen tuomiota korotettiin yhteentoista vuoteen. Hoxha vapautui vankeudesta tammikuussa 1997 ja julkaisi seuraavan vuoden puolella teoksen Jeta imë më Enverin: Kujtime (vapaasti käännettynä "Elämäni Enverin kanssa: Muistelmat").
Väinö Huhtala (soutaja)

Väinö Olavi Huhtala (23. kesäkuuta 1934 Sievi – 25. helmikuuta 1997) oli suomalainen kilpasoutaja.
Huhtala edusti Suomea Rooman olympialaisissa 1960 nelosessa, jossa Suomen joukkue karsiutui välierissä. Hän osallistui Euroopan-mestaruuskilpailuihin vuonna 1956 sekä useana vuonna Pohjoismaiden-mestaruuskilpailuihin.
Seuratasolla "Väiski" Huhtala edusti Wärtsilän Soutajia ja Sievin Sisua. Hän voitti kahdeksan Suomen-mestaruutta kaksikoissa, nelosissa ja kahdeksikoissa vuosina 1956–1961.
Tsvetanka Hristova

| Mitalit> Maa:   Bulgaria.Naisten yleisurheilu. Olympialaiset  | Mitalit> Maa:   Bulgaria.Naisten yleisurheilu. Olympialaiset  | Mitalit> Maa:   Bulgaria.Naisten yleisurheilu. Olympialaiset  | Maa:   Bulgaria> Naisten yleisurheilu. |
| --- | --- | --- | --- |
|  Hopeaa | Barcelona 1992 | kiekonheitto |  |
|  Pronssia | Soul 1988 | kiekonheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1991 | kiekonheitto |  |
|  Pronssia | Rooma 1987 | kiekonheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1982 | kiekonheitto |  |
|  Hopeaa | Stuttgart 1986 | kiekonheitto |  |
Tsvetanka Hristova bulg. Цветанка Христова (14. maaliskuuta 1962 Kazanlăk – 14. marraskuuta 2008) oli bulgarialainen kiekonheittäjä ja olympiamitalisti. Hän voitti urallaan yhden maailmanmestaruuden ja yhden Euroopan-mestaruuden.
Tsvetanka Hristova sijoittui vuonna 1979 nuorten EM-kilpailujen kiekonheitossa kolmanneksi. Ateenan EM-kilpailuissa 1982 hän voitti kultaa tuloksella 68,34. Bulgaria sai kilpailussa kaksoisvoiton. Helsingin MM-kilpailuissa 1983 hän sijoittui neljänneksi tuloksella 65,62, ja Los Angelesin 1984 olympialaiset jäivät häneltä käymättä Bulgarian liityttyä olympiaboikottiin. Seuraavat arvokisat tuottivat hänelle himmeämpiä mitaleja: EM-hopeaa Stuttgartissa 1986 tuloksella 69,52, MM-pronssia Roomassa 1987 tuloksella 68,82 ja olympiapronssia Soulissa 1988 tuloksella 69,74. Universiadeissa hän saavutti hopeaa vuonna 1985 ja kultaa vuonna 1987. Vuoden 1989 maailmancupissa hän edusti Eurooppaa ja sijoittui neljänneksi. Splitin EM-kilpailuissa 1990 jäi kymmenenneksi tuloksella 56,30.
Tokion MM-kilpailuissa 1991 Hristova voitti maailmanmestaruuden. Hänen kolme ensimmäistä loppukilpailuheittoaan kantoivat lukemiin 62,16, 64,20 ja 62,82, ja neljäs heitto oli yliastuttu. Ennen viidettä heittoaan hän oli kilpailussa seitsemäntenä mutta viidennellään hän sai tuloksen 66,96 ja nousi neljänneksi. Viimeisellään hän sai tuloksen 71,02 ja nousi voittajaksi 1,90 metrin erolla hopeamitalisti Ilke Wyluddaan. Edellisen kerran hän oli heittänyt yli 70 metriä vuonna 1988. Barcelonan 1992 olympialaisissa Hristova sai hopeaa tuloksella 67,78. Hänen edellään oli sama nainen kuin vuoden 1985 universiadeissa, kuubalainen Maritza Martén. Vuonna 1993 Hristova sai neljän vuoden kilpailukiellon dopingrikkomuksesta. Kilpailukieltonsa jälkeen hän osallistui Ateenan MM-kisoihin 1997 ja Ateenan olympialaisiin 2004, mutta jäi molemmilla kerroilla karsintaan. Vuosina 2005 ja 2006 hän kilpaili vielä Yleisurheilun Euroopan cupissa.
Maailmanmestaruusvuonnaan 1991 Hristovalla oli pituutta 175 cm ja painoa 80 kiloa. Hän edusti kotikaupunkinsa Kazanlăkin Rozova Dolina -seuraa. Ennätyksensä 73,22 m hän heitti vuonna 1987. Hän on sillä tuloksella vielä vuoden 2008 lopulla kaikkien aikojen maailmantilastossa kahdeksantena.
Tsvetanka Hristova menehtyi kotikaupungissaan keuhkosyöpään ja keuhkokuumeeseen.
Parhaat tulokset vuosittain

1977: 46,90 m
1978: 48,84 m
1979: 54,76 m
1980: 58,44 m
1981: 64,38 m
1982: 70,64 m
1983: 66,88 m
1984: 68,34 m
1985: 68,68 m
1986: 72,52 m
1987: 73,22 m
1988: 71,06 m
1989: 66,50 m
1990: 66,50 m
1991: 71,02 m
Huddinge

Huddingen kunnantalo.
Huddinge on samannimisen Huddingen kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa. Huddingen kunnan taajama-asutus ei tarkkaan ottaen muodosta omaa taajamaansa, vaan se lasketaan osaksi kuntarajat ylittävää Tukholman taajamaa.
Huddingen maalaiskunnassa oli aikaisemmin viisi taajaväkistä yhdyskuntaa:
Fullersta (1924–1946)
Huddinge (1924–1946)
Hörningsnäs villastad (1914–1946)
Segeltorp (1924–1952)
Snättringe (1928–1946)
Stuvsta (1924–1946)
Fullersta, Huddinge, Hörningsnäs villastad, Snättringe ja Stuvsta yhdistettiin vuonna 1947 Huddinge-nimiseksi taajaväkiseksi yhdyskunnaksi, joka lakkautettiin vuoden 1952 lopussa. Huddinge oli niin sanottu hallinnollinen taajama (ruots. administrativ tätort). Kun nykyaikainen taajamakäsite määriteltiin vuonna 1950, niin Huddinge oli jo tuolloin kasvanut yhteen Tukholman taajaman kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Huddinge kommun – Taajaväkiset yhdyskunnat ovat käännöstä.
Tukholman läänin kuntien keskustaajamat
Käännös suomeksi
Konrad Huber

Konrad Huber 1950-luvulla.
Konrad Walentin ”Konni” Huber (4. marraskuuta 1892 Helsinki – 4. joulukuuta 1960 Helsinki) oli suomalainen haulikkoampuja ja olympiamitalisti. Hänen Pariisin kisoissa 1924 voittamansa hopea oli Suomen viimeinen olympiakisoissa saavutettu haulikkolajien mitali ennen Marko Kemppaisen Ateenan vuoden 2004 hopeamitalia. Huber oli myös ensimmäinen suomalainen haulikkolajien maailmanmestari.
Huber oli mukana jälleen Helsingin kisoissa 1952, kun haulikkoammunta 28 vuoden tauon jälkeen palasi olympiakisojen ohjelmaan. Veteraani saavutti erinomaisen viidennen sijan.
Huber oli koulutukseltaan diplomi-insinööri, ja hän työskenteli isänsä perustamassa vesijohtoliikkeessä. Isä oli Sveitsissä syntynyt Robert Huber (1844–1905), joka tuli Suomeen vuonna 1872 rakentamaan Helsingin vesijohtoverkkoa ja perusti samalla vesijohtoliikkeen, joka myöhemmin tunnettiin Huber-nimellä.
Saavutuksia

hopeaa olympialaiset Pariisi 1924 (haulikkoammunta: olympiahaulikko 100 kiekkoa)
pronssia olympialaiset Pariisi 1924 (haulikkoammunnan joukkuekilpailu)
MM-kultaa Helsinki 1937